હિંમતનગર, પ્રાંતિજ અને તલોદ તાલુકાના પ્રાંતકક્ષાનો ગરીબ કલ્યાણ મેળો આજે હિંમતનગર શહેરના ખેડ તસીયા રોડ ઉપર આવેલ માર્કેટયાર્ડમાં યોજાયો હતો જો કે ગરીબ કલ્યાણ મેળામાં સુરતવાળી ન થાય તે માટે ગરીબોને નીચે બેસાડવાનું આયોજન કરવામાં આવ્યું હોય આ અંગેનો અહેવાલ ‘સંદેશ’ પ્રસિધ્ધ થતાની સાથે અધિકારીઓ દોડતા થઈ ગયા હતા અને સવારે નવ વગ્યાના સમયે ગરીબ કલ્યાણ મેળો શરૂ થયા તે પહેલા જ ૭ વગ્યાથી ગરીબો માટે ખુરશીઓ મુકવાનું આયોજન શરૂ કરી દેવાયું હતુ તેમજ ખુરશીઓ મુક્યા બાદ પણ નેતાઓને સુરતવાળીનો ભય સતાવવા લાગતા ખુરશીઓ દોરડાથી બાંધવા સુચના અપાયા બાદ ખુરશીઓ દોરડાથી બાંધી દેવાઈ હતી.